Adolf Grotenfelt

pienoiskuva
Adolf Grotenfelt (7. huhtikuuta 1828 Turku – 29. joulukuuta1892 Helsinki) oli suomalainen hovioikeudenneuvos ja vankeinhoitohallituksen ensimmäinen ylijohtaja.Yrjö Kotivuori, Ylioppilasmatrikkeli 1640–1852: Adolf Grotenfelt. Verkkojulkaisu 2005. Viitattu 15.1.2021. Grotenfeltin vanhemmat olivat Nils Adolf Grotenfelt ja Sofia Lovisa Alléen.  

Grotenfelt kiinnostui oikeustiedettä opiskellessaan kriminologiasta ja vankeinhoidosta, jonka uudistamisesta käytiin vilkasta keskustelua kansainvälisesti.

1850-luvulla Grotenfelt kiersi ulkomailla tutustumassa vankeinhoitoon ja toteutti saamiaan ajatuksia Suomessa. Hänen puheenjohdollaan 1877–1878 toimineen komitean esitykset tuottivat merkittäviä uudistuksia. Hän oli vankeinhoitohallituksen vt. ylijohtaja vuodesta 1881 ja vakinainen 1888–1891. Grotenfelt oli valtiopäivillä aatelissäädyn edustaja 1863–64, 1867, 1872, 1882 ja 1888 ja puolusti useita vapaamielisiä uudistuksia. Hän toimi vuoden 1869 valtiopäiväjärjestyksen laatineen perustuslakikomitean sihteerinä.Otavan Iso tietosanakirja, Otava 1968, osa 3, s. 163.

Adolf Grotenfeltin poikia olivat filosofi Arvi Grotenfelt ja historiantutkija Kustavi Grotenfelt.

Lähteet

Aiheesta muualla
Nordisk familjebok

Luokka:Valtionlaitosten johtajat‎
Luokka:Suomalaiset aateliset
Luokka:Suomen suuriruhtinaskunnan aatelissäädyn valtiopäivämiehet
Luokka:Vuonna 1828 syntyneet
Luokka:Vuonna 1892 kuolleet